PRITARTA

 Molėtų rajono savivaldybės tarybos

 2021 m. balandžio d.

 sprendimu Nr. B1-

**VIEŠOSIOS ĮSTAIGOS MOLĖTŲ R. PIRMINĖS SVEIKATOS PRIEŽIŪROS CENTRAS**

**2020 METŲ VEIKLOS ATASKAITA**

**I. Informacija apie įstaigos veiklos tikslus, pobūdį, veiklos tikslų įgyvendinimą ir veiklos rezultatus per finansinius metus, veiklos planus ir prognozes ateinantiems finansiniams metams**

Viešoji įstaiga Molėtų r. pirminės sveikatos priežiūros centras (toliau – Įstaiga) yra Molėtų rajono savivaldybės įsteigta Lietuvos nacionalinės sveikatos sistemos viešoji ne pelno siekianti sveikatos priežiūros įstaiga. Įstaigoje teikiamos įstatuose numatytos pirminės asmens sveikatos priežiūros paslaugos pagal įstaigai suteiktas licencijas **-** pirminės ambulatorinės asmens sveikatos priežiūros medicinos: šeimos medicinos; pirminės psichikos sveikatos priežiūros; odontologinės priežiūros (pagalbos); slaugos: bendrosios praktikos, bendruomenės, psichikos sveikatos slaugos, ambulatorinės slaugos paslaugos namuose; gydytojo odontologo padėjėjo; burnos higienisto; akušerio – ginekologo praktikos.

Įstaigos **misija** – teikti pacientams mokslu ir technologijomis pagrįstas, saugias ir kokybiškas, atitinkančias pacientų poreikius, interesus ir lūkesčius, pirminės sveikatos priežiūros paslaugas. Atsižvelgiant į steigėjo ir Valstybinės ligonių kasos keliamus reikalavimus, racionaliai naudoti materialinius bei žmogiškuosius išteklius, maksimaliai tenkinti pacientų, jų šeimos narių bei darbuotojų poreikius ir lūkesčius.

Įstaigos **vizija** – Europos Sąjungos reikalavimus atitinkanti šiuolaikinė konkurencinga, pažangi gydymo įstaiga, teikianti kokybiškas asmens sveikatos priežiūros paslaugas, efektyviai naudojanti sveikatos priežiūros išteklius bei nuolat siekianti sveikatos priežiūros kokybės ir optimalių sąlygų pacientams ir darbuotojams.

Pagrindinis veiklos **tikslas** – teikti kvalifikuotas, kokybiškas ir savalaikes pirmines ambulatorines asmens sveikatos priežiūros paslaugas, atitinkančias pacientų lūkesčius.

Įstaiga įgyvendino iškeltus 2020 metams veiklos tikslus.

  **Duomenys apie ASPĮ prisirašiusius gyventojus pagal amžiaus grupes**

1 lentelė

|  |  |  |  |  |
| --- | --- | --- | --- | --- |
| ***Prisirašiusiųjų gyventojų skaičius pagal amžiaus grupes 2019 m. gruodžio 31 d.* rodikliai** | **2018 m.** | **2019 m.** | **2020 m.** | **Pokytis 2019-2020 m.**  |
| **Vnt.** | **Proc.** |
| Prisirašiusiųjų gyventojų iš viso: tame sk. | 15275 | 14989 | 14634 | -355 | -2,36 |
| 1. Prisirašiusiųjų draustų gyventojų skaičius pagal amžiaus grupes | 14440 | 14218 | 14009 | -209 | -1,47 |
| iki 1 m. amžiaus | 74 | 79 | 60 | -19 | -24,06 |
| 1-7 m. | 709 | 682 | 678 | -4 | -0,59 |
| 8-17 m. | 1339 | 1298 | 1228 | -70 | -5,39 |
| 18-34 m. | 2403 | 2323 | 2302 | -21 | -0,90 |
| 35-49 m. | 2669 | 2580 | 2487 | -93 | -3,60 |
| 50-65 m. | 3519 | 3537 | 3560 | +23 | +0,65 |
| virš 65 m. | 3727 | 3719 | 3694 | -25 | -0,67 |
| iš jų kaimo gyventojai | 8795 | 8590 | 8384 | -206 | -2,40 |
| 2. Prisirašiusiųjų nedraustų gyventojų skaičius | 835 | 771 | 625 | -146 | -18,94 |
| Psichikos sveikatos centre prisirašiusiųjų skaičius | 15631 | 15413 | 15228 | -185 | -1,20 |

*Prisirašiusiųjų dinamika:* 2020 m. įstaigoje prisirašiusių draustų asmenų metų pabaigoje – 14009, iš jų kaimo gyventojų **-** 8384, lyginant su 2019 metais sumažėjo 209 draustais asmenimis. Psichikos sveikatos centre prisirašiusiųjų draustų asmenų 15228, lyginant su 2019 metais sumažėjo **-** 206 draustais asmenimis.

Prie įstaigos prisirašiusiųjų draustų asmenų skaičiaus nuolat mažėja dėl gyventojų migracijos, socialinio draustumo statuso svyravimo, demografinių veiksnių. 2020 metais mirė 305 pacientai (67 pacientais daugiau nei 2019 m.), gimė 60 naujagimių (16 mažiau nei 2019 m).

*1 diagrama. Prisirašiusiųjų gyventojų skaičius pagal amžiaus grupes procentine išraiška 2020 m. gruodžio 31 d.*

Vaikų amžiaus grupėje nuo 0 iki 18 m. yra 1966 pacientai arba 14,1 % visų prisirašiusiųjų. Amžiaus grupėje nuo 18 iki 50 m. yra 4789 pacientai arba 34,2 %visų prisirašiusiųjų. Virš 50 metų amžiaus grupėje yra 7254 pacientai ir tai sudaro 51,7 %visų prisirašiusiųjų. Gimstamumo mažėjimas ir vidutinės gyvenimo trukmės ilgėjimas lemia vyresnio amžiaus skaičiaus augimą.

*2 diagrama. Prisirašiusiųjų draustų gyventojų skaičiaus pagal amžiaus grupes dinamika 2018-2020 m.*

**II. Specialistų darbo rodikliai nuo 2020 m. sausio 1 d. iki 2020 m. gruodžio 31 d.**

***1. Einamasis prisirašiusiųjų asmenų skaičius, taip pat ir nedraustų, pagal apylinkes VŠĮ Molėtų r. PSPC 2020 m. gruodžio 31 d.***

*2 lentelė. Prisirašiusiųjų asmenų skaičius VŠĮ Molėtų r. PSPC 2020 m. gruodžio 31 d.*

|  |  |
| --- | --- |
| Einamasis prisirašiusiųjų asmenų skaičius pagal gydytojus | Skaičius |
| V. Pažemeckienė | 1644 |
| V. Narkevičienė | 1809 |
| D. Andriuškevičienė | 1540 |
| A. Aleksiejūnienė | 1466 |
| E. Bareikienė | 1726 |
| R. Morkūnas | 1005 |
| R. Remeikytė- Ruibienė | 1268 |
| N. Penkauskienė | 549 |
| D. Grinevičienė | 1100 |
| L. Laukienė | 1378 |
| U. Vaitonytė | 1149 |
| **Viso:** | **14634** |

*3 diagrama. Einamasis prisirašiusiųjų asmenų skaičius pagal apylinkes VŠĮ Molėtų r. PSPC 2020 m. gruodžio 31 d.*

**2.** **Gyventojų apsilankymų (suteiktų nuotolinių ir nenuotolinių paslaugų ( toliau tekste – *Apsilankymai*)) 2020 m. įstaigoje analizė, apsilankymų skaičiaus 2018-2020 m. palyginimas**

Stebimas prisirašiusiųjų prie Molėtų r. PSPC skaičiaus mažėjimas, apsilankymų skaičius sumažėjo lyginant su 2019 m. Apsilankymų skaičius buvo apie 17,5 proc. mažesnis nei 2019 m. Apsilankymų skaičiaus mažėjimą lėmė 2020 m. karantino, susijusio su COVID-19 viruso valdymu, paskelbimas Lietuvos Respublikos teritorijoje. Vienas gyventojas VŠĮ Molėtų PSPC per 2020 m. lankėsi pas gydytojus vidutiniškai 7 kartus, iš kurių 5 apsilankymai buvo dėl ligos, 2 – profilaktiškai.

*3 lentelė. Apsilankymų (suteiktų paslaugų) skaičius įstaigoje 2020 m.*

|  |  |  |
| --- | --- | --- |
| Apsilankymai (suteiktos paslaugos) | Skaičius | Procentais |
| Dėl ligos | 74708 | 72% |
| Profilaktiškai | 29030 | 28% |
| **Viso apsilankymų įstaigoje:** | **103738** | **100%** |

*4 diagrama. Apsilankymų (suteiktų paslaugų) įstaigoje 2018 – 2020 m. VšĮ Molėtų r. PSPC palyginimas*

*4 lentelė.* *Apsilankymų (suteiktų paslaugų) įstaigoje 2018 - 2020 m. VšĮ Molėtų r. PSPC palyginimas*

|  |  |  |  |
| --- | --- | --- | --- |
| Apsilankymai (suteiktos paslaugos)  | 2018 m. | 2019 m.  | 2020 m. |
| Dėl ligos | 87036 | 85829 | 74708 |
| Profilaktiškai | 38707 | 40046 | 29030 |
| Viso apsilankymų: | **125743** | **125875** | **103738** |

**3. Apsilankymai (pacientų vizitų skaičius) pagal darbuotojų grupes 2020 m.**

*5 lentelė . Apsilankymai (pacientų vizitų skaičius) pagal darbuotojų grupes 2020 m. VšĮ Molėtų r. PSPC*

|  |  |  |  |  |  |
| --- | --- | --- | --- | --- | --- |
| **Darbuotojų grupės** | **Viso** | **Dėl ligos** | **Profilaktiškai** | **Nuotolinė priežiūros paslauga** | **Namuose** |
| Šeimos gydytojai | 52724 | 38065 | 4970 | 9283 | 432 |
| Gydytojas pediatras  | 1077 | 577 | 454 | 25 | 17 |
| Gydytojai terapeutai | 819 | 578 | 43 | 185 | 16 |
| Gydytojai ginekologai | 1445 | 741 | 262 | 189 |  |
| Chirurgai | 1941 | 1855 | 12 | 74 |  |
| Gydytojai odontologai | 6014 | 3980 | 1964 | 67 |  |
| Suaugusiųjų psichiatrai | 2921 | 1872 | 114 | 938 |  |
| Vaikų ir paauglių psichiatrai | 146 | 100 | 6 | 38 |  |
| Medicinos psichologai | 459 | 283 | 1 | 175 |  |
| Socialiniai darbuotojai | 93 | 33 | 56 | 4 |  |

*5 diagrama. Apsilankymai (pacientų vizitų skaičius) pagal darbuotojų grupes 2020 m. VšĮ Molėtų r. PSPC*

*6 diagrama. Apsilankymų (pacientų vizitų skaičius) pagal darbuotojų grupes VšĮ Molėtų r. PSPC*

*2018-2020 m. palyginimas*

**3.1. Apsilankymai pas šeimos gydytojus ir gydytoją pediatrą**

Pas vieną šeimos gydytoją 2020 m. vidutiniškai apsilankė 19 pacientų per dieną. Apsilankymų skaičiaus mažėjo, mažėjimą lėmė 2020 m. karantino, susijusio su COVID-19 viruso valdymu, paskelbimas Lietuvos Respublikos teritorijoje. 2020 m. buvo suteikta 9283 nuotolinės priežiūros paslaugos.

*6 lentelė. 7 diagrama. Apsilankymų pas šeimos gydytojus 2018-2020 m. palyginimas*

|  |  |  |  |
| --- | --- | --- | --- |
| **Šeimos gydytojai**  | **Apsilankymai 2018 m.**  | **Apsilankymai 2019 m.**  | **Apsilankymai 2020 m.**  |
| **63805** | **63826** | **52724** |

2020 m. VšĮ Molėtų r. PSPC dirbo vienas vaikų ligų gydytojas 0,25 etato darbo krūviu. 2020 m. pas vaikų ligų gydytoją apsilankė vidutiniškai 5 pacientai per dieną, 55 proc. apsilankymų buvo dėl ligos. Buvo suteikta 25 nuotolinės priežiūros paslaugos.

*7 lentelė. 8 diagrama Apsilankymų pas gydytoją pediatrą 2018-2020 m. palyginimas*

|  |  |  |  |
| --- | --- | --- | --- |
| **Gydytojas pediatras** | **Apsilankymai 2018 m.**  | **Apsilankymai 2019 m.**  | **Apsilankymai 2020 m.**  |
| **3192** | **2554** | **1077** |

**3.2. Duomenys apie pacientų apsilankymų skaičių pas gydytojus specialistus**

**3.2.1 Apsilankymai pas gydytoją terapeutą**

2020 m. VšĮ Molėtų r. PSPC dirbo vienas gydytojas terapeutas 0,25 etato darbo krūviu. Kiekvieną darbo dieną pas gydytoją terapeutą apsilankydavo vidutiniškai po 3 pacientus, 91 proc. apsilankymų buvo dėl ligos. Apsilankymų skaičius palyginus su 2019 m. sumažėjo. Mažėjimą lėmė 2020 m. karantino, susijusio su COVID-19 viruso valdymu, paskelbimas Lietuvos Respublikos teritorijoje. 2020 m. buvo suteikta 185 nuotolinės priežiūros paslaugos.

*9 diagrama. Apsilankymų pas gydytoją terapeutą 2018-2020 m. palyginimas*

**3.2.2. Apsilankymai pas gydytoja akušerį ginekologą**

2020 m. VšĮ Molėtų r. PSPC dirbo vienas gydytojas akušeris ginekologas 0,5 etato darbo krūviu, 2 dienas per savaitę. 2020 m. pas gydytoją akušerį ginekologą apsilankė vidutiniškai 13 pacienčių per dieną, 59 proc. apsilankymų buvo dėl ligos. 2020 m. buvo suteikta 189 nuotolinės priežiūros paslaugos.

*10 diagrama. Apsilankymai pas gydytoja akušerį ginekologą 2018-2020 m. palyginimas*

**3.2.3. Apsilankymai pas gydytoją chirurgą**

2020 m. VšĮ Molėtų r. PSPC dirbo vienas gydytojas chirurgas 0,25 etato darbo krūviu, 3 dienas per savaitę. 2020 m. pas gydytoją chirurgą apsilankė vidutiniškai 13 pacientų per dieną, beveik visi apsilankymai buvo dėl ligos. 2020 m. buvo suteikta 74 nuotolinės priežiūros paslaugos.

*11 diagrama. Apsilankymų pas gydytoją chirurgą 2018-2020 m. palyginimas*

**3.2.4. Apsilankymai pas gydytojus odontologus**

2020 m. VšĮ Molėtų r. PSPC dirbo keturi gydytojai odontologai. 2020 m. pas vieną gydytoją odontologą apsilankė vidutiniškai 8 pacientai per dieną, 67 proc. apsilankymų buvo dėl ligos. 2020 m. buvo suteikta 67 nuotolinės priežiūros paslaugos.

*8 lentelė. 12 diagrama. Apsilankymų pas gydytojus odontologus palyginimas 2018-2020 m.*

|  |  |  |  |
| --- | --- | --- | --- |
| **Gydytojai odontologai** | **2018 m.**  | **2019 m.**  | **2020 m.**  |
| Viso  | **9424** | **9105** | **6014** |

**3.2.5. Apsilankymai pas vaikų ir paauglių psichiatrą**

2020 m. VšĮ Molėtų r. PSPC dirbo vienas vaikų ir paauglių psichiatras 0,25 etato darbo krūviu. Beveik visi apsilankymai pas vaikų ir paauglių psichiatrą buvo dėl ligos. 2020 m. buvo suteikta 38 nuotolinės priežiūros paslaugos.

*13 diagrama. Apsilankymų pas vaikų ir paauglių psichiatrą 2018-2020 m. palyginimas*

**3.2.6. Apsilankymai pas suaugusiųjų psichiatrus**

2020 m. VšĮ Molėtų r. PSPC dirbo du suaugusiųjų psichiatrai bendrai 1,25 etato. Kiekvieną darbo dieną pas suaugusiųjų psichiatrus apsilankė vidutiniškai 9 pacientai. 94 proc. apsilankymų buvo dėl ligos. 2020 m. buvo suteikta 938 nuotolinės priežiūros paslaugos.

*14 diagrama. Apsilankymų pas suaugusiųjų psichiatrus* *2018-2020 m. palyginimas*

**3.2.7. Apsilankymai pas medicinos psichologą**

2020 m. VšĮ Molėtų r. PSPC dirbo viena medicinos psichologė 0,9 etato darbo krūviu. Kiekvieną darbo dieną pas medicinos psichologą apsilankė vidutiniškai 2 pacientai. 99 proc. apsilankymų buvo dėl ligos. 2020 m. buvo suteikta 175 nuotolinės priežiūros paslaugos.

*15 diagrama. Apsilankymai pas medicinos psichologą 2018-2020 m*

**3.2.8. Apsilankymai pas socialinį darbuotoją**

2020 m. VšĮ Molėtų r. PSPC dirbo viena socialinė darbuotoja. Apsilankymų pas socialinį darbuotoją skaičius per pastaruosius 3 metus mažėjo

*16 diagrama. Apsilankymai pas socialinį darbuotoją 2018-2020 m.*

**3.3 Prevencinių programų vykdymo 2020 m. analizė**

**3.3.1.Gimdos kaklelio citologinio tepinėlio paėmimo ir rezultatų įvertinimo programa (1844) ir informacijos dėl gimdos kaklelio piktybinių navikų profilaktikos teikimo paslauga (1845)**

Gimdos kaklelio piktybinių navikų prevencinių priemonių programa skirta 25-59 m. amžiaus moterims, vykdoma kas trys metai. Per 2020 m. ataskaitinį laikotarpį buvo 1078 galinčių dalyvauti programoje moterų. Informavimo paslaugų 2020 m. suteikta 879 karto, citologinio tepinėlio paėmimo paslauga suteikta 231 kartus.

*17 diagrama. Gydytojų paslaugos 1844 teikimas*

*18 diagrama. Gydytojų paslaugos 1845 teikimas*

**3.3.2. Informavimo dėl krūties piktybinių navikų profilaktikos ir siuntimo atlikti mamografiją paslauga (1959)**

Atrankinė mamografinės patikros dėl krūties vėžio programa skirta 50**-**69 m. amžiaus moterims, vykdoma kas 2 metai. Per 2020 m. ataskaitinį laikotarpį galinčių dalyvauti programoje šio amžiaus moterų skaičius buvo 1197, patikrintos 262 moterys, t.y. apie 22 proc.

*9 lentelė ir 19 diagrama. Gydytojų paslaugų 1959 teikimas*

|  |  |  |  |
| --- | --- | --- | --- |
| **Informavimo dėl krūties piktybinių navikų profilaktikos ir siuntimo atlikti mamografiją paslauga** | **Atlikta paslaugų 2018 m.** | **Atlikta paslaugų** **2019 m.**  | **Atlikta paslaugų** **2020 m.**  |
| **697** | **599** | **262** |

**3.3.3. Informavimo apie didelę širdies ir kraujagyslių ligų tikimybę, šios tikimybės įvertinimo, pirminės prevencijos priemonių plano sudarymo ar siuntimo išsamiai įvertinti širdies ir kraujagyslių ligų tikimybę paslauga (2029)**

Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programa skirta 40-55 m. vyrams ir 50-65 m. moterims. Per 2020 m. ataskaitinį laikotarpį galinčių dalyvauti programoje šio amžiaus asmenų skaičius buvo 3623. Paslaugų per 2020 m. suteikta 1192 asmeniui (33 proc.). Taikant šios prevencinės programos priemones pacientai informuojami apie širdies ir kraujagyslių ligų tikimybę. Pacientai, kuriems pritaikius šios programos priemones, nustatoma didelė širdies ir kraujagyslių ligų rizika, siunčiami gydytojo kardiologo konsultacijai.

*10 lentelė ir 20 diagrama. Gydytojų paslaugų 2029 teikimas*

|  |  |  |  |
| --- | --- | --- | --- |
| **Informavimo apie didelę širdies ir kraujagyslių ligų tikimybę, šios tikimybės įvertinimo, pirminės prevencijos priemonių plano sudarymo ar siuntimo išsamiai įvertinti širdies ir kraujagyslių ligų tikimybę paslauga** | **Atlikta paslaugų 2018 m.** | **Atlikta paslaugų** **2019 m.**  | **Atlikta paslaugų** **2020 m.**  |
| **1658** | **1669** | **1192** |

**3.3.4. Informavimo apie storosios žarnos vėžio ankstyvąją diagnostiką ir iFOBT rezultatų įvertinimo - nustatytas iFOBT neigiamas (-) paslaugos (3023) ir informavimo apie storosios žarnos vėžio ankstyvąją diagnostiką ir iFOBT rezultatų įvertinimo - nustatytas iFOBT teigiamas (+) paslaugos (3024). Paciento siuntimo pas gydytoją specialistą atlikti kolonoskopiją paslaugos (3019)**

Storosios žarnos vėžio ankstyvos diagnostikos programa skirta 50-74 amžiaus gyventojams. Per 2020 m. ataskaitinį laikotarpį galinčių dalyvauti programoje šio amžiaus asmenų skaičius – 2735, iš jų 1055 pacientai (39 proc.) informuoti apie galimybę dalyvauti programoje. Informavimo apie storosios žarnos vėžio ankstyvąją diagnostiką ir iFOBT rezultatų įvertinimo paslauga teikiama ne dažniau kaip vieną kartą per dvejus metus. Gydytojo specialisto konsultacija su kolonoskopija ir, jei reikia, biopsijos medžiagos paėmimu, atliekama esant teigiamam (+) iFOBT rezultatui. 2020 m. 21 pacientai buvo siųsti atlikti kolonoskopiją **-** tai 50 proc. mažiau nei 2019 m.

*11 lentelė ir 21 diagrama . Gydytojų paslaugos 3023, 3024 teikimas*

|  |  |  |  |
| --- | --- | --- | --- |
| **Informavimo apie storosios žarnos vėžio ankstyvąją diagnostiką ir iFOBT rezultatų įvertinimo paslaugos teikimas**  | **2018 m.** | **2019 m.**  | **2020 m.**  |
| **1136** | **1700** | **1055** |

*22 diagrama*. *Gydytojų paslaugos 3019 teikimas*

**3.3.5. Informavimo apie ankstyvąją priešinės liaukos vėžio diagnostiką ir prostatos specifinio antigeno (PSA) nustatymo paslauga (kai PSA kiekis yra mažesnis 3ng/ml) (2034) ir informavimo apie ankstyvąją priešinės liaukos vėžio diagnostiką ir prostatos specifinio antigeno (PSA) nustatymo paslauga (kai PSA kiekis yra 3ng/ml ir didesnis) (2035)**

Priešinės liaukos ankstyvosios diagnostikos programa skirta 50-69 amžiaus vyrams, vykdoma kas 2 metai. Per 2020 m. ataskaitinį laikotarpį galinčių dalyvauti programoje šio amžiaus vyrų skaičius buvo 1135. Per 2020 m. informuoti 266 vyrai (23 proc.). 2020 m. iš informuotų vyrų – 50 buvo nustatytas padidėjęs PSA kiekis, t.y. 66 proc. mažiau vyrų nei 2019 m.

*23 diagrama. Gydytojų paslaugos 2034 teikimas*

*24 diagrama. Gydytojų suteiktos 2035 paslaugos*

**3.3.6. Vaikų krūminių dantų dengimo silantinėmis medžiagomis programos**

Vaikų krūminių dantų dengimo silantinėmis medžiagomis programa skirta 6-14 m. amžiaus vaikams. VšĮ Molėtų PSPC 2020 m. šios amžiaus grupės prirašytų vaikų buvo 916. Per 2020 m. ši paslauga buvo suteikta 182 vaikams. Iš visų šio amžiaus vaikų, 9 proc. silantinėmis medžiagomis buvo padengti 4 dantys, 16 proc. – 3 dantys, 53 proc. – 2 dantys, 22 proc. – 1 dantis. Nors dantų dengimas silantais yra labai efektyvi dantų ėduonies profilaktikos priemonė, tačiau labai sunku panaudoti vaikų dantų profilaktikai skirtas lėšas, nes dalis tėvų visai nesirūpina savo atžalų dantų profilaktika ir priežiūra, dažnai šios amžiaus grupės vaikų dantys jau pažeisti ėduonies.

*12 lentelė. Krūminių dantų dengimas silantinėmis medžiagomis 2018-2020 m.*

|  |  |  |  |
| --- | --- | --- | --- |
| **Krūminių dantų dengimas silantinėmis medžiagomis** | **2018 m.**  | **2019 m.**  | **2020 m.**  |
| **Viso**  | 691 | 230 | 182 |

*25 diagrama. Krūminių dantų dengimas silantinėmis medžiagomis 2018-2020 m.*

**4. Duomenys apie medicininę ir palaikomąją reabilitaciją, sveikatos grąžinamąjį, antirecidyvinį gydymą**

2020 m. reabilitaciniam gydymui buvo išsiųsta 34 suaugusieji ir 21 vaikas.

**III. Įstaigos vadovo 2020 metų ataskaita**

**1. Bendrosios nuostatos**

Molėtų rajono savivaldybės tarybos 2013 m. gruodžio 19 d. sprendimu Nr. B1-150 nuo 2014 m. sausio 1 d. įstaigos direktoriumi paskirta Eglė Bareikienė. 2018 m. gruodžio 31 d. Molėtų rajono savivaldybės mero potvarkiu Nr. B4-19 Eglė Bareikienė paskirta VšĮ Molėtų r. PSPC direktore antrai kadencijai.

Direktorė Eglė Bareikienė yra Lietuvos gydytojų vadovų sąjungos narė, nuolat gilina žinias sveikatos vadybos klausimais dalyvaudama Lietuvos gydytojų vadovų sąjungos organizuojamuose mokymuose. Direktorė dalyvavo ir išklausė kvalifikacijos tobulinimo programos modulį „Teisiniai ir etiniai aspektai, įgyvendinant žalos pacientų sveikatai atlyginimo „be kaltės“ modelį“ bei dalyvavo šiuose mokymuose bei seminaruose „Gairės gydytojui ir pacientui – ar jau taikome naujausias rekomendacijas?“, „Gydytojo iššūkiai, jų valdymo galimybės pandemijos metu“, „Vidaus ligos. 2020 metų rudens sesija“, „Fitoterapijos aktualijos. 2020 metų rudens sesija“, „Benzodiazepinų racionalus vartojimas, saugus nutraukimas ir pakeitimas nemedikamentiniais ir medikamentiniais gydymo būdais“, „Kardionefrologijos kontroversijos 2020“.

VšĮ Molėtų r. PSPC vadovo veikla vykdoma vadovaujantis Viešųjų įstaigų įstatymu, Lietuvos Respublikos sveikatos apsaugos ministro, Valstybinės ligonių kasos direktoriaus įsakymais ir kitais teisiniais aktais, reglamentuojančiais sveikatos priežiūros įstaigų ir jų vadovų veiklos principus. Vadovavimas pagrįstas Molėtų rajono savivaldybės mero ir administracijos direktoriaus sprendimais ir įsakymais, VšĮ Molėtų r. pirminės sveikatos priežiūros centro įstatais. Direktorės veikla – įstaigos tikslų ir strategijos jiems pasiekti suformavimas, jų įgyvendinimo užtikrinimas ir kontrolė. Įstaigos vadovas atsakingas už teikiamų paslaugų kokybę, prieinamumą, racionalų įstaigos finansinių resursų naudojimą.

Direktorė periodiškai atsiskaito steigėjui – Molėtų rajono savivaldybės tarybai, pateikdama įstaigos finansinių ataskaitų rinkinį, įstaigos veiklos ataskaitą, įstaigos vadovo ataskaitą

**2**. **Pagrindiniai vadovo rezultatai pagal pareigines instrukcijas**

Direktorė atstovauja įstaigai bendraujant su juridiniais ir fiziniais asmenimis, valdžios institucijomis. Sudarė įstaigos vardu sandorius, užtikrino įstaigos turto racionalų, ekonomišką bei efektyvų panaudojimą ir apsaugą, užtikrino įstaigos dokumentų valdymą įstatymų nustatyta tvarka ir kitos informacijos saugojimą, įstaigos finansų kontrolę. Paslaugų kokybei, darbo organizavimo sklandumui užtikrinti įstaigoje direktorės sudaryta ir dirba Vidaus medicininio audito grupė, kuri vadovaujasi Vidaus medicininio audito nuostatais.

Direktorė tvirtina įstaigos darbuotojų pareigybių (etatų) sąrašą, pareiginius nuostatus, gydymo ir slaugos tarybos darbo reglamentus, darbo laiko apskaitos žiniaraščius, darbo grafikus, sudaro darbo sutartis su įstaigos darbuotojais, keičia, nutraukia jas, sprendžia kitus klausimus susijusius su darbo santykiais.

2020 metais direktorė sudarė 82 sutartis su kitomis įstaigomis bei organizacijomis. Įstaigoje per 2020 metus išleido ir patvirtino 192 įsakymus: 96 įsakymus personalo, 38 – atostogų, 12 – komandiruočių, 46 – veiklos klausimais.

Ataskaitiniu laikotarpiu įvyko 4 gydymo tarybos posėdžiai, gydytojai paruošė ir perskaitė 4 pranešimus medicinos klausimais, 4 slaugos tarybos posėdžiai.

Įstaigos slaugos darbuotojai 2020 metais įgijo pažymėjimus „Skiepų pagrindai“, kurie suteikia teisę slaugytojams savarankiškai paskirti ir atlikti skiepą. 2020 metais, siekiant užtikrinti informacijos rinkimą apie pacientų pasitenkinimą gautomis asmens sveikatos priežiūros paslaugomis, galimą korupciją įstaigoje, atliktos anoniminės pacientų apklausos.

Įstaiga per 2020 metus gavo 1542 įvairius raštus ir dokumentus. Buvo išsiųsta 572 susirašinėjimo dokumentai su įstaigomis ir organizacijomis. Visi įstaigos dokumentai perduodami valstybinei mokesčių inspekcijai, valstybinei socialinio draudimo fondo valdybai ir Panevėžio teritorinei ligonių kasai pasirašomi saugiu elektroniniu parašu.

**3. Praėjusių metų svarbiausios spręstos problemos ir iniciatyvos**

3.1. Įstaiga dalyvavo Europos Sąjungos projekte “Molėtų r. pirminės sveikatos priežiūros centro veiklos efektyvumo didinimas“ kaip projekto partneris (patvirtinta 2019 m. sausio 4 d. LR Sveikatos apsaugos ministro įsakymu NR. V-20).

3.2. Įstaiga vykdo ES projektą „Paslaugų prieinamumo priemonių tuberkulioze sergantiems asmenims įgyvendinimas Molėtų rajone“ (kodas 08.4.2-ESFA-E-615-91-0003) pagal  2018 m. birželio 29 d. pasirašytą sutartį su Europos socialinio fondo agentūra.

**4. Keliami nauji einamųjų metų uždaviniai ir laukiantys iššūkiai**

4.1. Dalyvauti įstaigų vadovų privalomuosiuose kvalifikacijos tobulinimuose.

4.2. Dalyvauti Molėtų rajono savivaldybės visuomenės sveikatos rėmimo projektuose.

4.3. Baigti ataskaitinius metus su teigiamu rezultatu

**IV. Veiklos rezultatai per finansinius metus**

Įstaigos veikla 2020 metais buvo pelninga. Gautas teigiamas ataskaitinių metų veiklos rezultatas **-** 1101,25 Eur.

**V. Viešosios įstaigos dalininkai ir kiekvieno jų įnašo vertė finansinių metų pradžioje ir pabaigoje, dalininkų kapitalo dydis metų pradžioje ir pabaigoje**

Įstaigos steigėjas ir vienintelis dalininkas **-** Molėtų rajono savivaldybė. 2020 m. dalininko kapitalo dydis metų pradžiai buvo 9085,82 Eur, metų pabaigai – 9085,82 Eur. Metų eigoje dalininkų kapitalo dydis nesikeitė.

**VI. Viešosios įstaigos gautos lėšos ir jų šaltiniai per finansinius metus ir šių lėšų panaudojimas**

Pagrindines veiklos pajamas (didžiausią dalį) sudaro pajamos už teikiamas medicinines paslaugas pagal sutartis su Panevėžio teritorine ligonių kasa (toliau **-** TLK) iš PSDF biudžeto, be to gaunamos pajamos iš kitų juridinių ir fizinių asmenų už suteiktas mokamas paslaugas, o taip pat gaunamos lėšos, skirtos sveikatos programoms finansuoti bei parama.

*13 lentelė. Pajamų struktūra, eurais*

|  |  |  |  |  |
| --- | --- | --- | --- | --- |
| **Pajamų** | **2018 m.** | **2019 m.** | **2020 m.** | **Pokytis 2019-2020 m. (+,-)** |
| **Pajamos iš viso, tame tarpe:** | 1426899,06 | 1681610,61 | 1902711,80 | +2211101,19 |
| Finansavimo pajamos | 35471,24 | 50380,69 | 111163,47 | +60782,78 |
| Pajamos iš PSDF biudžeto | 1307195,56 | 1534766,67 | 1670158,42 | +135391,75 |
| Pajamos už mokamas paslaugas | 84232,26 | 96463,25 | 121389,91 | +24926,66 |
| Atsargų, turto pardavimo pajamos | - | - | - | - |

2020 m. pajamos lyginat su 2019 m. padidėjo 2211101,19 Eur.

Finansavimo pajamos padidėjo – 60782,78 Eur. Įstaiga 2020 m. dalyvavo Molėtų rajono savivaldybės visuomenės sveikatos rėmimo programose: ,,Vaikų, jaunimo ir suaugusiųjų psichikos sveikatos stiprinimas, paslaugų kokybės plėtra, taikant įvairius pagalbos metodus, Molėtų r. psichikos sveikatos cente“. Vykdomi 2014–2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonę Nr. 08.4.2-esfa-r-615 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Molėtų rajone Nr. 08.4.2-ESFA-R-615-91-0003 ir „Pirminės asmens sveikatos priežiūros veiklos efektyvumo didinimas“ , projektas „Molėtų r. pirminės sveikatos priežiūros centro veiklos efektyvumo didinimas“ Nr. 08.1.3-CPVA-R-609. Programoms ir projektams vykdyti gautas finansavimas iš Molėtų rajono savivaldybės biudžeto **-** 1849,77 Eur. Molėtų rajono savivaldybės perduotą 5632,21 Eur finansavimo sumos iš Europos sąjungos ir valstybės biudžeto iš Lietuvos Respublikos sveikatos apsaugos ministerijos 6321,98 Eur. Iš Panevėžio TLK - 36376,28 Eur. darbuotojų darbo užmokesčio padidinimui dėl COVID -19 ligos kompensavimas PSDF biudžeto lėšomis. Neatlygintinai gauto turto (nemokama vakcina kalio jodido tabletės ir vaistai asmenims sergantiems tuberkulioze)vertė **–** 443915,13 Eur.

 Paramos ir labdaros gavimas: 2020 m. iš 2 proc. gyventojų pajamų mokesčio buvo gauta 929,66 Eur, šios 2 proc. lėšos buvo skirtos medikamentų ir medicininių priemonių įsigijimui. VšĮ Laisvės TV suteikė paramą medicininės apsaugos priemonėmis už 6702,96 Eur. Maltos ordino pagalbos tarnyba suteikė paramą medicininės apsaugos priemonėmis už 1545,61 Eur. UAB „Berlin Chemie Menarini Baltic“ suteikė paramą ilgalaikiu materialiuoju turtu už 1028,00 Eur .

*14 lentelė. Paramos ir labdaros gavimo lentelė*

|  |  |  |
| --- | --- | --- |
| Paramos ir labdaros davėjas | Gautos paramos ir labdaros vertė (Eur) | Pastabos |
| Pinigai | Turtu |
| Valstybinė mokesčių inspekcija | 929,66 |  | Panaudotos medikamentų ir medicininių priemonių įsigijimui  |
| VšĮ Laisvės TV |  | 6702,96 | Medicininės apsaugos priemonės (chalatai; vienkartinės kaukės; respiratoriai; kombinezonai) |
| Maltos ordino pagalbos tarnyba |  | 1545,61 | Medicininės apsaugos priemonės (chalatai; kombinezonai) |
| UAB“ Berlin Chemie Menarini Baltic“ |  | 1028,00 | Nešiojami kompiuteriai |

 Iš PSDF biudžeto uždirbtos pajamos lyginant su 2019 m. padidėjo 135391,75 Eur, didžiąja dalimi dėl asmens sveikatos priežiūros paslaugų bazinių kainų didinimo nuo 2020 m. balandžio 1 d. Šios papildomos lėšos gautos vadovaujantis Sveikatos apsaugos ministro įsakymu (2020-04-29 įsakymo Nr. V-1010).

Pajamos už suteiktas mokamas paslaugas lyginant su 2019 m. padidėjo – 24926,66 Eur. Pajamos didėjo dėl išaugusio gyventojų skiepijimosi nuo erkinio encefalito ir gripo.

2020 m. atsargų, turto nebuvo parduota.

*26 diagrama. Pajamų struktūra 2020 m. procentine išraiška*

Didžiausią dalį pajamų **-** 87,77 proc. sudaro pajamos už suteiktas asmens sveikatos priežiūros paslaugas gautas iš Panevėžio teritorinės ligonių kasos (PSDF biudžetas), pajamos gautos iš fizinių ir juridinių asmenų už suteiktas mokamas paslaugas sudaro 6,38 proc. visų pajamų, finansavimo pajamos sudaro 5,84 proc. visų pajamų.

*27 diagrama. Pajamų dinamika 2018 m., 2019 m. ir 2020 m.*

*15 lentelė. Pajamų gautų iš Panevėžio TLK sudėtis, eurais*

|  |  |  |  |  |
| --- | --- | --- | --- | --- |
| **Pajamos už PAASP (PSDF lėšos)** | **2018 m.** | **2019 m.**  | **2020 m.** | **Padidėjimas, sumažėjimas lyginat su praėjusiais m. +,-** |
| Iš viso:iš jų: | 1307195,56 | 1534766,67 | 1670158,42 | +135391,75 |
| Pirminė ambulatorinė asmens sveikatos priežiūra  | 985860,30 | 1117926,97 | 1286926,02 | +168999,05 |
| Skatinamosios paslaugos | 120255,45 | 129103,81 | 122379,01 | -6724,80 |
| Slauga namuose | 28550,44 | 33183,13 | 16634,95 | -16548,18 |
| Už gerus darbo rezultatus | 113890,01 | 186602,95 | 195439,32 | +8836,37 |
| Prevencinių asmens sveikatos programų vykdymas | 58185,79 | 67311,81 | 48723,74 | -18588,07 |
| Kompensuojamų vaistų pasų išdavimas | 453,57 | 638,00 | 55,38 | -582,62 |

Lyginant su 2019 m., pajamos už pirminę asmens sveikatos priežiūrą padidėjo 168999,05 Eur. Skatinamųjų paslaugų teikimas sumažėjo (-6724,80 Eur). Šį sumažėjimą lėmė 2020 m. karantino, susijusio su COVID-19 viruso valdymu, paskelbimas Lietuvos Respublikos teritorijoje. Dalis gyventojų nustojo kreiptis į gydymo įstaigą bijodami užsikrėsti COVID-19 virusu.

Slaugytojos dėl paskelbto karantino Lietuvos Respublikos teritorijoje ir COVID-19 viruso plitimo sumažino slaugos paslaugų teikimą namuose neįgaliems pacientams, todėl slaugos namuose pajamos sumažėjo **–** 16548,18 Eur. 2020 m. už gerus darbo rezultatus gauta daugiau nei 2019 m. ir tai sudaro **–** 8836,37Eur.

Pajamos už prevencinių asmens sveikatos programų vykdymą, lyginat su 2019 metais sumažėjo 18588,07 Eur. Tokiam neigiamam pokyčiui prevencinių asmens sveikatos programų vykdyme turėjo įtakos paskelbtas karantinas Lietuvos Respublikos teritorijoje ir COVID-19 virusas. Gyventoju nustojo kreiptis į gydimo įstaigas bijodami užsikrėsti COVID-19.

2021 m. tikimės, kad pabaigus vyresnio amžiaus asmenų grupių vakcinacija nuo COVID-19 viruso, prevencinių asmens sveikatos programų vykdymas padidės. Šių programų vykdymas padeda išaiškinti ankstyvos stadijos onkologinius susirgimus, nustatomi pacientai su didele širdies ir kraujagyslių ligų tikimybe.

Vaikų krūminių dantų dengimas silantinėmis medžiagomis yra labai efektyvi dantų ėduonies profilaktikos priemonė, tačiau sunku panaudoti vaikų dantų profilaktikai skirtas lėšas, nes dalis tėvų visai nesirūpina savo atžalų dantų profilaktika ir priežiūra.

Išlieka didelės galimybės intensyviau tęsti šią veiklą aktyviai informuojant pacientus apie šių programų naudą, ugdyti gyventojų sąmoningumą rūpintis savo sveikata, tuo pačiu geriau įsisavinti lėšas skirtas prevencinių programų finansavimui iš PSDF biudžeto.

*28 diagrama. Pajamų iš TLK sudėtis procentine išraiška 2020 m.*

*29 diagrama. Pajamų gautų iš PSDF dinamika 2018 m., 2019 m. ir 2020 m.*

**VII. Informacija apie viešosios įstaigos įsigytą ir perleistą ilgalaikį turtą per finansinius metus**

Įstaigos ilgalaikio turto metų pabaigoje įsigijimo vertė **–** 1056766,07 Eur, likutinė vertė **–** 502470,22 Eur. 2020 metais įstaiga įsigijo ilgalaikio turto už 18306,55 Eur. Baldai ir biuro įranga – 10634,20 Eur, medicininė įranga **–** 4000,00 Eur, kitas ilgalaikis materialusis turtas – 3672,35 Eur. Pagal patikėjimo sutartis gauta iš Molėtų rajono savivaldybės turto už 696967,79 Eur: pastatai – 670149,79 Eur., transporto priemonės – 25790 Eur.

 Per atskaitinį laikotarpį ilgalaikio turto nebuvo nurašyta.

**VIII. Viešosios įstaigos sąnaudos per finansinius metus, iš jų - išlaidos darbo užmokesčiui**

*16 lentelė. Pagrindinės veiklos sąnaudos ir jų struktūra, eurais*

|  |  |  |  |  |
| --- | --- | --- | --- | --- |
| **Sąnaudų pavadinimas** | **2018 m.** | **2019 m.** | **2020 m.** | **Pokytis, lyginant su 2018-2019m. (+,-)** |
| Pagrindinės veiklos sąnaudos, iš jų: | 1423069,30 | 1679228,96 | 1900829,30 | +221600,34 |
| Darbo užmokesčio ir socialinio draudimo | 1178833,59 | 1390787,95 | 1595549,58 | +204761,63 |
| Nusidėvėjimo ir amortizacijos sąnaudos | 15675,62 | 13066,38 | 15724,48 | +2658,10 |
| Komunalinių paslaugų ir ryšių | 37804,95 | 38731,10 | 33832,55 | -4898,55 |
| Komandiruočių | 90,00 |  |  |  |
| Transporto | 7817,58 | 10054,06 | 5965,30 | -4088,76 |
| Kvalifikacijos kėlimo | 4550,30 | 2367,20 | 1566,70 | -800,50 |
| Paprastojo remonto ir eksploatavimo | 13370,81 | 15353,27 | 24028,52 | +8675,25 |
| Medikamentai, reagentai, med. priemonės  | 76058,69 | 95861,71 | 143989,62 | +48127,91 |
| Inventorius ir kitos atsargos | 23472,59 | 36397,31 | 19003,02 | -17394,29 |
| Kitų paslaugų | 65395,17 | 76609,98 | 61169,53 | -15440,45 |
| Kitos sąnaudos | - | - | - | - |

*30 diagrama. Pagrindinės veiklos sąnaudos 2020 m. procentine išraiška*

Veiklos sąnaudų struktūroje didžiausią dalį sudaro sąnaudos darbo užmokesčiui - 83,94 %, išlaidų skirtų medikamentams ir medicinos priemonėms sąnaudų dalis - 7,58 %.

*17 lentelė. Duomenys apie vidutinį darbuotojų (etato) darbo užmokestį 2020 m.*

|  |  |  |
| --- | --- | --- |
| **Rodiklis** | **Vidutinis vieno darbuotojo etato darbo užmokestis (neatskaičius mokesčių) Eur** | **Etatų skaičius 2019m. gruodžio 31** |
| Vidutinis darbuotojo darbo užmokestis ir etatų skaičius: | 1992 | 65,86 |
| Gydytojai  | 3241 | 16,29 |
| Slaugytojos | 1599 | 25,62 |
| Administracija | 2052 | 11,65 |
| Kitas personalas, teikiantis ASP paslaugas | 1224 | 5,20 |
| Kitas personalas (ūkio dalis) | 874 | 7,10 |

Išlaidų, skirtų darbo užmokesčiui, dalis nuo visų pajamų yra **-** 83,86 %, išlaidų dalis medikamentams **-** 7,57 %. Molėtų rajono savivaldybės tarybos sprendimu patvirtintų normatyvų: darbo užmokesčiui **-** 86 %, medikamentams **-** 8 %, įstaiga neviršijo.

*31 diagrama. Pagrindinių veiklos sąnaudų dinamika 2018 m., 2019 m. ir 2020 m.*

**IX. Viešosios įstaigos darbuotojų skaičius finansinių metų pradžioje ir pabaigoje**

Įstaigoje finansinių metų pradžioje dirbo 74 darbuotojai, metų pabaigoje **-** 71 darbuotojas.

Per 2020 m. priimti 2 darbuotojai, o atleisti **-** 5 darbuotojai.

Įstaigos licencijoje ir įstatuose numatytai veiklai įgyvendinti pilnai sukomplektuoti darbuotojų etatai pagal sveikatos apsaugos ministerijos normatyvus.

X. Viešosios įstaigos sąnaudos valdymo išlaidoms

 Įstaigos sąnaudų valdymo išlaidoms dalis yra 87832,82 Eur., tai 4,62 % proc. nuo visų sąnaudų.

XI. Duomenys apie viešosios įstaigos vadovą, įstaigos išlaidos vadovo darbo užmokesčiui ir kitoms viešosios įstaigos vadovo išmokoms

Įstaigos išlaidos 2020 m. vadovo darbo užmokesčiui – 53860,89 Eur., įmokos socialiniam draudimui – 953,34 Eur. Iš viso – 54814,23 Eur.

**XII. Viešosios įstaigos išlaidos kolegialių organų narių darbo užmokesčiui ir kitoms išmokoms**

VŠĮ Molėtų r. PSPC išlaidų kolegialių organų narių darbo užmokesčiui ir kitoms išmokoms neturi.

**XIII. Viešosios įstaigos išlaidos** **išmokoms su viešosios įstaigos dalininkais susijusiems asmenims nurodytiems LR Viešųjų įstaigų įstatymo 3 straipsnio 3 d.**

VŠĮ Molėtų r. PSPC išlaidų išmokamų su įstaigos dalininku susijusiems asmenims nurodytiems Viešųjų įstaigų įstatymo 3 straipsnio 3 dalyje, neturi.

**XIV.Informacija apie VšĮ Molėtų r. pirminės sveikatos priežiūros centro 2020 metų veiklos užduotis ir jų įvykdymą**

*18 lentelė. 2020 m veiklos užduotys ir užduočių įvykdymas*

|  |  |  |  |
| --- | --- | --- | --- |
| **Eil. Nr.** | **Veiklos rezultatų vertinimo rodikliai** | **Siektini rodikliai** **2019 m.** | **Duomenys apie 2019 m užduočių įvykdymą** |
| **1.** | **Veiklos finansinių rezultatų vertinimo rodikliai** |
| 1.1. | Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas). | Būti nenuostolingai. | 2020 m. grynasis perviršis ar deficitas teigiamas 1101,25 Eur. |
| 1.2. | Valstybės institucijoms skyrus papildomų PSDF biudžeto lėšų asmens sveikatos priežiūros paslaugoms apmokėti ir rekomendavus jas nukreipti sveikatos priežiūros specialistų darbo užmokesčiui didinti, ne mažiau kaip 80 proc. nurodytų lėšų panaudojamos darbo užmokesčiui didinti. | 80 proc.  | Darbo užmokesčio didinimui buvo panaudota 80 proc. iš PSDF gautų tikslinių lėšų.  |
| 1.3. | Įstaigos sąnaudos valdymo išlaidoms dalis. | Ne daugiau 7,2 proc. | Įstaigos sąnaudų valdymo išlaidos sudarė 4,62 proc. |
| 1.4. | Įstaigos finansinių įsipareigojimų dalis nuo metinio įstaigos biudžeto | Įsipareigojimų koeficientas ne didesnis kaip 0,10 | Įstaigos įsipareigojimų koeficiento rodiklis 0,04. |
| 1.5. | Papildomų finansavimo šaltinių pritraukimas.  | 1,5 proc. nuo visu pajamų. | Pritraukta 5,8 proc. papildomų finansavimo šaltinių.  |
| **2. Veiklos rezultatų vertinimo rodikliai** |
| 2.1. | Pacientų pasitenkinimo įstaigos teikiamomis asmens sveikatos priežiūros paslaugomis lygis, tai yra pacientų teigiamai įvertintų įstaigoje suteiktų paslaugų skaičiaus dalis nuo visų per metus įstaigoje suteiktų asmens sveikatos priežiūros paslaugų skaičiaus pagal sveikatos apsaugos ministro nustatytas paslaugų grupes. | Teigiamų vertinimų ne mažiau 80 proc. | Atlikta pacientų apklausa dėl pasitenkinimo teikiamomis paslaugomis. 80 proc. apklaustųjų pacientų teikiamas paslaugas įvertino teigiamai.  |
| 2.2. | Įstaigoje gautų pacientų skundų dėl įstaigoje suteiktų asmens sveikatos priežiūros paslaugų skaičius per metus ir pagrįstų skundų dalis. | Pasitvirtinusių skundų ne daugiau kaip 2 skundai 1000 **-** čiui prisirašiusiųjų. | Per 2020 m. nebuvo buvo gauta pacientų skundų |
| 2.3. | Įstaigoje gautų pagrįstų skundų dalis nuo visų įstaigoje suteiktų asmens sveikatos priežiūros paslaugų skaičiaus per metus pagal sveikatos apsaugos ministro nustatytas paslaugų grupes. | Nedaugiau kaip 0,05 proc. nuo visų įstaigoje suteiktų asmens sveikatos priežiūros paslaugų skaičiaus per metus. | Per 2020 m. nebuvo buvo gauta pacientų skundų. |
| 2.4 | Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje. | Suteiktos skaidrios asmens sveikatos priežiūros įstaigos vardas. | Nesuteiktas  |
| 2.5. | Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas). | 1.ASPĮ, išrašant e. receptus, vaistų sąveikų tikrinimo funkcionalumą naudoja pilna apimtimi;2.ASPĮ yra IPR IS dalyvis. | 1. Molėtų r. PSPC vaistų sąveikų tikrinimo funkcionalumą naudoja pilna apimtimi;2. Molėtų r. PSPC yra IPR IS dalyvis. |
| 2.6. | Įstaigoje suteiktų asmens sveikatos priežiūros paslaugų skaičius per ketvirtį ir per metus pagal sveikatos apsaugos ministro nustatytas grupes. | a) Atrankinės mamografinės patikros dėl krūties vėžio informavimo paslaugų ne mažiau 20 proc.\*b) Gimdos kaklelio piktybinių navikų prevencinių priemonių programos informavimo paslauga ne mažiau 40 proc.\*, c) Priešinės liaukos vėžio ankstyvosios diagnostikos programos informavimo paslaugų ne mažiau 20 proc.\*d) Asmenų priskirtų širdies ir kraujagyslių ligų didelės rizikos grupei atrankos ir prevencijos programos informavimo paslauga ne mažiau 30 proc.\*e) Storosios žarnos vėžio ankstyvosios diagnostikos programos informavimo paslaugų ne mažiau 30 proc.\*.(\* nuo pacientų, kuriems 2020 m. galėtu būti suteikta paslauga skaičiaus). | a) Atrankinės mamografinės patikros dėl krūties vėžio informavimo paslaugų suteikta 22 proc.\*.b) Gimdos kaklelio piktybinių navikų prevencinių priemonių programos informavimo paslaugų suteikta 82 proc.\*.c) Priešinės liaukos vėžio ankstyvosios diagnostikos programos informavimo paslaugų suteikta 23 proc.\*.d) Asmenų priskirtų širdies ir kraujagyslių ligų didelės rizikos grupei atrankos ir prevencijos programos informavimo paslaugų suteikta 33 proc.\*.e) Storosios žarnos vėžio ankstyvosios diagnostikos programos informavimo paslaugų suteikta 39 proc.\*.(\* nuo pacientų, kuriems 2020 m. galėtų būti suteikta paslauga skaičiaus). |
| 2.7. | Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko pagal sveikatos apsaugos ministro nustatytas paslaugų grupes. | Iki 7 dienų | Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo yra iki 7 dienų |
| 2.8. | Įstaigoje dirbančių darbuotojų ir etatų skaičius ir įstaigoje suteiktų asmens sveikatos priežiūros paslaugų skaičius per metus | Ne mažiau 1500 vnt. paslaugų vienam etatui | Įstaigoje yra užimta 65,86 etato. Per 2020 m. buvo suteikta 103738 vnt. paslaugų. Rezultatas **-** 1575 paslaugos vienam etatui. |
| **3. Papildomi veiklos rezultatų vertinimo rodikliai** |
| 3.1. | Absoliutaus likvidumo rodiklis | Nuo 0,5 iki 1 | Absoliutaus likvidumo rodiklis 1 |
| 3.2. | Konsoliduotų viešųjų pirkimų skaičius | Ne mažiau kaip 1. | Atliktas 3 pirkimai. |

Direktorė Eglė Bareikienė